CELEX: 22017D0526
Language: el
Date: 2015-09-25 00:00:00
Title: Απόφαση της Μεικτής Επιτροπής του ΕΟΧ αριθ. 219/2015, της 25ης Σεπτεμβρίου 2015, για την τροποποίηση του παραρτήματος V (Ελεύθερη κυκλοφορία των εργαζομένων) της συμφωνίας για τον ΕΟΧ [2017/526]

30.3.2017   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 85/41
               
            ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟΧ
      αριθ. 219/2015
      της 25ης Σεπτεμβρίου 2015
      για την τροποποίηση του παραρτήματος V (Ελεύθερη κυκλοφορία των εργαζομένων) της συμφωνίας για τον ΕΟΧ [2017/526]
      Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
      Έχοντας υπόψη τη συμφωνία για τον Ευρωπαϊκό Οικονομικό Χώρο («η συμφωνία για τον ΕΟΧ») και ιδίως το άρθρο 98,
      Εκτιμώντας τα ακόλουθα:
      
                  (1)
               
               
                  Η οδηγία 2014/54/ΕΕ του Ευρωπαϊκού Κοινοβουλίου και του Συμβουλίου, της 16ης Απριλίου 2014, περί μέτρων που διευκολύνουν την άσκηση των δικαιωμάτων των εργαζομένων στο πλαίσιο της ελεύθερης κυκλοφορίας των εργαζομένων (1) πρέπει να ενσωματωθεί στη συμφωνία για τον ΕΟΧ.
               
            
                  (2)
               
               
                  Το παράρτημα V της συμφωνίας για τον ΕΟΧ θα πρέπει, επομένως, να τροποποιηθεί αναλόγως,
               
            ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
      Άρθρο 1
      Μετά το σημείο 7 (που έχει διαγραφεί) του παραρτήματος V της συμφωνίας για τον ΕΟΧ παρεμβάλλονται τα ακόλουθα:
      
         
                     «8.
                  
                  
                     
                        32014 L 0054: Οδηγία 2014/54/ΕΕ του Ευρωπαϊκού Κοινοβουλίου και του Συμβουλίου, της 16ης Απριλίου 2014, περί μέτρων που διευκολύνουν την άσκηση των δικαιωμάτων των εργαζομένων στο πλαίσιο της ελεύθερης κυκλοφορίας των εργαζομένων (ΕΕ L 128 της 30.4.2014, σ. 8).
                     Για τους σκοπούς της παρούσας συμφωνίας, οι διατάξεις της οδηγίας προσαρμόζονται ως εξής:
                     
                                 α)
                              
                              
                                 Οι λέξεις “οι πολίτες της Ένωσης”/“των πολιτών της Ένωσης” αντικαθίστανται από τις λέξεις “οι υπήκοοι των κρατών μελών της ΕΕ και της ΕΖΕΣ”/“των υπηκόων των κρατών μελών της ΕΕ και της ΕΖΕΣ”.
                              
                           
                                 β)
                              
                              
                                 Οι λέξεις “οι εργαζόμενοι της Ένωσης”/“των εργαζομένων της Ένωσης”/“τους εργαζόμενους της Ένωσης” αντικαθίσταται από τις λέξεις “οι εργαζόμενοι”/“των εργαζομένων”/“τους εργαζόμενους”.
                              
                           
                                 γ)
                              
                              
                                 Στα άρθρα 1 και 3 οι λέξεις “άρθρο 45 της ΣΛΕΕ” αντικαθίστανται από τις λέξεις “άρθρο 28 της συμφωνίας για τον ΕΟΧ”.
                              
                           
                                 δ)
                              
                              
                                 Στο άρθρο 4 οι λέξεις “των κανόνων της Ένωσης για την ελεύθερη κυκλοφορία των εργαζομένων” αντικαθίστανται από τις λέξεις “των κανόνων για την ελεύθερη κυκλοφορία των εργαζομένων βάσει της συμφωνίας για τον ΕΟΧ”.
                              
                           
                                 ε)
                              
                              
                                 Στο άρθρο 6 οι λέξεις “το δίκαιο της Ένωσης” αντικαθίστανται από τις λέξεις “τη συμφωνία για τον ΕΟΧ”.
                              
                           
                                 στ)
                              
                              
                                 Στο άρθρο 7 οι λέξεις “στο άρθρο 21 ΣΛΕΕ και” απαλείφονται.».
                              
                           
               
      Άρθρο 2
      Τα κείμενα της οδηγίας 2014/54/ΕΕ στην ισλανδική και τη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
      Άρθρο 3
      Η παρούσα απόφαση αρχίζει να ισχύει στις 26 Σεπτεμβρίου 2015, υπό την προϋπόθεση ότι έχουν πραγματοποιηθεί όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας για τον ΕΟΧ (*1).
      Άρθρο 4
      Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
      
         Βρυξέλλες, 25 Σεπτεμβρίου 2015.
         
            
               Για τη Μεικτή Επιτροπή του ΕΟΧ
            
            
               Η Πρόεδρος
            
            Ingrid SCHULERUD
         
      
      
         (1)  ΕΕ L 128 της 30.4.2014, σ. 8.
      
         (*1)  Δεν έχουν αναφερθεί συνταγματικές απαιτήσεις.